**หลักเกณฑ์การสนับสนุนด้านการเงิน**

# โปรแกรมสนับสนุนการพัฒนาเทคโนโลยีและนวัตกรรม

# (Innovation and Technology Assistance Program: ITAP)

**ฝ่ายพัฒนาเทคโนโลยีอุตสาหกรรม**

**สำนักงานกลาง**

|  |  |  |  |
| --- | --- | --- | --- |
| ผู้อนุมัติ : | (นางสาวนันทิยา วิริยบัณฑร)รักษาการ ผู้อำนวยการฝ่ายพัฒนาเทคโนโลยีอุตสาหกรรม | วันที่ :  |  |

สำนักงานพัฒนาวิทยาศาสตร์และเทคโนโลยีแห่งชาติ

111 อุทยานวิทยาศาสตร์ประเทศไทย ถนนพหลโยธิน ตำบลคลองหนึ่ง อำเภอคลองหลวง จังหวัดปทุมธานี 12120

**ประวัติการแก้ไข (Revision History)**

|  |  |  |  |
| --- | --- | --- | --- |
| **แก้ไขครั้งที่** | **วันที่แก้ไข** | **รายละเอียดการแก้ไข** | **DAR No.** |
| 0 | 1 ธ.ค. 2559 | ประกาศใช้ครั้งแรก  | CO 113/2559 |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

**หลักเกณฑ์การสนับสนุนด้านการเงิน**

**โปรแกรมสนับสนุนการพัฒนาเทคโนโลยีและนวัตกรรม**

**(Innovation and Technology Assistance Program: ITAP)**

**สำนักงานพัฒนาวิทยาศาสตร์และเทคโนโลยีแห่งชาติ (สวทช.)**

# 1. หลักการและเหตุผล

ปัจจัยที่สำคัญประการหนึ่งที่ทำให้ความสามารถในการแข่งขันของประเทศไทยอ่อนแอ คือ ขีดความสามารถทางเทคโนโลยีของภาคการผลิตของประเทศไทยอยู่ในระดับที่ค่อนข้างต่ำเมื่อเปรียบเทียบกับประเทศคู่แข่ง ดังนั้น หากประเทศไทยต้องการที่จะยกระดับขีดความสามารถในการแข่งขันของประเทศในระยะยาวได้อย่างยั่งยืน ก็จำเป็นอย่างยิ่งที่จะต้องเพิ่มขีดความสามารถทางเทคโนโลยีของบริษัทในประเทศไทย

สำนักงานพัฒนาวิทยาศาสตร์และเทคโนโลยีแห่งชาติ (สวทช.) เป็นหน่วยงานหนึ่งที่มีความพร้อมที่จะผลักดันและลงมือดำเนินการเพิ่มผลิตภาพ (Productivity) นวัตกรรม (Innovation) และขีดความสามารถทางเทคโนโลยี (Technological Capability) ในภาคการผลิต อันจะส่งผลอย่างสำคัญต่อการเพิ่มความสามารถในการแข่งขันของประเทศ ดังนั้น สวทช. ซึ่งได้ดำเนินโครงการให้บริการกิจกรรมบริษัทปรึกษาอุตสาหกรรม (Industrial Consultancy Services: ICS) และประสบความสำเร็จในการให้บริการเพื่อพัฒนาเทคโนโลยีและนวัตกรรมแก่ SMEs ในระดับหนึ่งแล้ว จึงจัดตั้งโปรแกรมสนับสนุนการพัฒนาเทคโนโลยีและนวัตกรรม (ITAP) เพื่อขยายการให้ความช่วยเหลืออุตสาหกรรมการผลิตขนาดกลางและขนาดย่อม (SMEs) ของประเทศ ในการนำเทคโนโลยีเข้าไปทำให้เกิดนวัตกรรมในการพัฒนาเทคโนโลยีการผลิต ในรูปแบบของการใช้ผู้เชี่ยวชาญด้านเทคนิคเข้าไปเป็นที่ปรึกษาในการแก้ไขปัญหาทางเทคนิค ปรับปรุงประสิทธิภาพกระบวนการผลิต พัฒนาคุณภาพสินค้าให้ได้มาตรฐานสากลและพัฒนาผลิตภัณฑ์ใหม่ ๆ รวมทั้งการฝึกอบรม การเสาะหาเทคโนโลยีจากแหล่งต่าง ๆ เพื่อให้สามารถเข้าสู่การแข่งขันในตลาดการค้าสากลได้อย่างเข้มแข็ง นอกจากนั้นยังสามารถให้บริการข้อมูลทางธุรกิจและเทคโนโลยีโดยการเชื่อมโยงกับหน่วยงานเครือข่ายพันธมิตรทั่วประเทศ

# 2. วัตถุประสงค์

* 1. พัฒนาศักยภาพทางเทคโนโลยีของอุตสาหกรรมไทย โดยเฉพาะวิสาหกิจขนาดกลางและขนาดย่อม (SMEs) ให้มีขีดความสามารถทางเทคโนโลยีสูงขึ้น มีศักยภาพในการสร้างนวัตกรรมและมีการส่งออกเพิ่มขึ้น โดยเน้นใน 3 อุตสาหกรรมคือ อุตสาหกรรมอาหารและเกษตร อุตสาหกรรมยานยนต์และชิ้นส่วน และอุตสาหกรรมอิเล็กทรอนิกส์และซอฟท์แวร์
	2. สนับสนุนการทำธุรกิจในรูปเครือข่ายวิสาหกิจ (Industrial Cluster) โดยเชื่อมโยงกลุ่มอุตสาหกรรมที่อยู่ในบริเวณใกล้เคียงกับสถาบันการศึกษาวิจัย และหน่วยงานภาครัฐที่ให้บริการแก่ SMEs
	3. สนับสนุนการถ่ายทอดเทคโนโลยีโดยการนำผลงานวิจัยและพัฒนาเทคโนโลยีจากทั้งในและต่างประเทศ นวัตกรรม สิ่งประดิษฐ์ มาก่อให้เกิดกระบวนการผลิตหรือผลิตภัณฑ์ใหม่ในตลาด
	4. ขยายผลการให้บริการได้ครอบคลุมทั่วประเทศ

# 3. ปัจจัยความสำเร็จในการให้บริการของ ITAP

ITAP สามารถให้บริการได้อย่างมีประสิทธิภาพ เพราะมีความพร้อมในปัจจัยที่สำคัญ ดังต่อไปนี้

* 1. มีเครือข่ายข้อมูลในประเทศของผู้เชี่ยวชาญและนักวิจัยด้านวิทยาศาสตร์และเทคโนโลยี จึงทำให้สามารถสรรหาผู้เชี่ยวชาญเฉพาะทางในเครือข่ายของมหาวิทยาลัย สถาบันทางวิทยาศาสตร์และเทคโนโลยี และบริษัทที่ปรึกษาเอกชนได้อย่างกว้างขวาง นอกจากนี้ยังสามารถเชื่อมโยงปัญหาของภาคอุตสาหกรรมไปสู่การทำวิจัยและพัฒนาในภาครัฐได้อีกด้วย
	2. มีศูนย์เทคโนโลยีแห่งชาติเฉพาะทาง ที่ดำเนินงานและสนับสนุนงานด้านวิจัยพัฒนาและวิศวกรรมในสาขาเทคโนโลยีที่สำคัญ 4 สาขาคือ เทคโนโลยีชีวภาพ เทคโนโลยีโลหะและวัสดุ เทคโนโลยีอิเล็กทรอนิกส์และคอมพิวเตอร์ และนาโนเทคโนโลยี ซึ่งนักวิจัยและนักวิชาการจากศูนย์ฯ เหล่านี้ สามารถเข้าไปเป็นที่ปรึกษา รับจ้างวิจัย หรือให้บริการทดสอบคุณภาพของผลิตภัณฑ์ให้กับภาคอุตสาหกรรมได้
	3. สามารถดำเนินงานเชื่อมโยงกับองค์กรอาสาให้บริการปรึกษาของต่างประเทศ เช่น สามารถดำเนินงานเชื่อมโยงกับองค์กรอาสาให้บริการปรึกษาของต่างประเทศ เช่น Senior Experten Service (Germany), Netherlands Senior Experts (PUM) (Netherlands)
	4. มีเครือข่ายองค์กรพันธมิตรในประเทศที่สามารถเชื่อมโยงการให้บริการด้านอื่นๆ กับ SMEs
	5. มีกิจกรรมสนับสนุนภาคเอกชนด้านอื่นๆ ซึ่งสามารถประสานงานและเชื่อมโยงกันได้เช่น ด้านเงินกู้ดอกเบี้ยต่ำเพื่อการวิจัย พัฒนาและวิศวกรรม ด้านมาตรฐานการทดสอบคุณภาพ การฝึกอบรมด้านระบบคุณภาพ ISO 9000 ด้านการเสาะหาและถ่ายทอดเทคโนโลยี การลงทุนทางเทคโนโลยี และการวิจัยร่วมเป็นต้น

# 4. รูปแบบการให้บริการ

* 1. **สนับสนุนการพัฒนาเทคโนโลยีและนวัตกรรม**
		1. เข้าเยี่ยมโรงงานเพื่อวินิจฉัยปัญหาทางเทคนิคและแนวทางการพัฒนาธุรกิจ ซึ่งเน้นด้านเทคโนโลยีและการจัดการ กระบวนการผลิต การควบคุมคุณภาพ การปรับปรุงและพัฒนาผลิตภัณฑ์ โดยที่ปรึกษาเทคโนโลยี (ITA) ร่วมกับผู้เชี่ยวชาญเฉพาะทาง
		2. ติดต่อสรรหาผู้เชี่ยวชาญเทคนิคตามความต้องการของลูกค้า
		3. ช่วยประสานงานในการติดต่อผู้เชี่ยวชาญและเจรจาตกลงว่าจ้างในการดำเนินโครงการ
		4. ช่วยติดตามและประเมินผลการดำเนินงานของผู้เชี่ยวชาญ
		5. ช่วยประสานงานในการค้นหาข้อมูลเทคโนโลยี เช่น กระบวนการผลิต เครื่องจักร เครื่องทดสอบ หน่วยงานที่ให้บริการแก่ภาคอุตสาหกรรม
		6. จัดทำโครงการพิเศษเพื่อตอบสนองความต้องการของอุตสาหกรรมเฉพาะเรื่องที่จำเป็นเร่งด่วน
	2. **จัดฝึกอบรมและสัมมนาทางวิชาการ**
	3. **บริการข้อมูลอุตสาหกรรม**
	4. **เสาะหาเทคโนโลยีจากทั้งในและต่างประเทศ**
	5. **บริการจับคู่เจรจาธุรกิจและเทคโนโลยี**
	6. **เชื่อมโยงสู่หน่วยงานอื่นๆ ที่ให้บริการแก่อุตสาหกรรม**

# 5. คุณสมบัติของบริษัท/องค์กรที่สามารถขอรับบริการ

* 1. เป็นธุรกิจตามกฎหมายไทย เช่น บริษัท ห้างหุ้นส่วนจำกัด สหกรณ์การเกษตร ร้านค้า หรือกลุ่มการผลิตต่างๆ ที่จดทะเบียนในประเทศไทย และมีคนไทยเป็นผู้ถือหุ้นไม่ต่ำกว่าร้อยละ 51
	2. เป็นอุตสาหกรรมขนาดกลางหรือขนาดย่อม (Small and Medium Enterprises: SMEs) โดยมีเงินทุนจดทะเบียนไม่เกิน 200 ล้านบาท
	3. เป็นบริษัทซึ่งมีความพร้อมทางด้านบุคลากร การเงิน และการจัดการระดับหนึ่งที่จะดำเนินโครงการ ปรับปรุงหรือพัฒนาเทคโนโลยีการผลิต
	4. มีความมุ่งมั่นที่จะพัฒนาศักยภาพทางเทคโนโลยีการผลิต

# 6. เงื่อนไขการสนับสนุนด้านการเงิน

**6.1 วงเงินสนับสนุน**

เพื่อกระตุ้นและผลักดันให้ภาคอุตสาหกรรม ได้ใช้บุคลากรด้านวิทยาศาสตร์และเทคโนโลยีในรูปแบบของผู้เชี่ยวชาญทางเทคนิคอย่างมีประสิทธิภาพ สวทช. จึงได้จัดสรรงบประมาณสำหรับโปรแกรม ITAP เพื่อสนับสนุนบริษัทอุตสาหกรรม สำหรับค่าใช้จ่ายที่เกิดขึ้นจากการใช้ผู้เชี่ยวชาญได้ 2 กรณี คือ

**6.1.1 การเข้าไปศึกษาและวิเคราะห์ปัญหาเบื้องต้น**

 สวทช. ให้การสนับสนุนค่าตอบแทนไม่เกิน 2 วันต่อกรณี ในอัตรา 3,000 บาทต่อวัน แก่ผู้เชี่ยวชาญโดยตรงหลังจากได้รับรายงานการวิเคราะห์ปัญหาเบื้องต้น

**6.1.2 การเข้าไปจัดทำโครงการแก้ไขปัญหา การปรับปรุง หรือพัฒนาเทคโนโลยีการผลิต**

 สวทช. ให้การ**สนับสนุนไม่เกินร้อยละ 50 ของค่าใช้จ่ายที่เกิดขึ้นในโครงการ** **หรือไม่เกิน**

**วงเงิน 400,000 บาทต่อโครงการ** **โดยเป็นการสนับสนุนเงินย้อนหลัง (ดูรายละเอียดตามข้อ 9)** ทั้งนี้ เพื่อจุดมุ่งหมายให้ภาคเอกชนได้มีส่วนร่วมลงทุนในการพัฒนาเทคโนโลยีการผลิตของตนเองด้วย

###### โดยอัตรานี้จะพิจารณาจากปัจจัยดังต่อไปนี้

- ฐานะทางการเงินของบริษัท

- ความร่วมมือของบริษัทในการดำเนินโครงการร่วมกับผู้เชี่ยวชาญ

- ความสามารถในการรับการถ่ายทอดเทคโนโลยีจากผู้เชี่ยวชาญต่างประเทศ โดยการให้มี

 ผู้เชี่ยวชาญไทยเข้าร่วมในโครงการด้วย

- ความสำเร็จของโครงการ

**หมายเหตุ : เจ้าหน้าที่ ITAP เป็นเพียงผู้บริหารจัดการโครงการในภาพรวมเท่านั้น**

 ***ไม่มีส่วนในการรับ-จ่ายเงิน หรือเรียกเก็บค่าธรรมเนียมอื่นใด จากบริษัท***

 ***และผู้เชี่ยวชาญ* ระหว่างการดำเนินโครงการ ไม่ว่ากรณีใดๆ ทั้งสิ้น**

**6.2 ผู้เชี่ยวชาญและทีมงาน ต้องไม่เป็นผู้ถือหุ้นในบริษัท**

**6.3 ประเภทของค่าใช้จ่ายที่อยู่ในข่ายได้รับการสนับสนุน**

**6.3.1 หมวดค่าตอบแทน**

**6.3.1.1 ผู้เชี่ยวชาญอาสาจากต่างประเทศ**

ค่าเบี้ยเลี้ยงและค่าใช้จ่ายเบ็ดเตล็ดของผู้เชี่ยวชาญไม่เกิน 1,200 บาทต่อวัน โดยใช้หลักฐานใบเสร็จรับเงินของบริษัท หรือแบบฟอร์มใบเสร็จรับเงินของ สวทช. ตามความเหมาะสม

**6.3.1.2 ผู้เชี่ยวชาญในประเทศจากภาครัฐ**

## คำนวณได้ 2 วิธี ขึ้นอยู่กับดุจพินิจร่วมกันระหว่าง ITAP ผู้เชี่ยวชาญ และบริษัท คือ

วิธีที่ 1 คิดเป็นคน-วัน (man-day) ที่ทำงานจริง โดย

หัวหน้าโครงการที่มีประสบการณ์สูง คิด 10,000 บาท ต่อวัน

ผู้เชี่ยวชาญร่วมในโครงการคิด 8,000 หรือ 6,000 บาท ต่อวันตามประสบการณ์

## วิธีที่ 2 คิดตามสูตร

## อัตราค่าตอบแทน = A x B x C x D

A = อัตราเงินเดือนปกติของผู้เชี่ยวชาญ

B = สัดส่วนการเข้าร่วมในโครงการต่อเดือน เช่น 0.25, 0.50, 1.00 เป็นต้น

C = จำนวนเดือนของโครงการ

D = ตัวคูณซึ่งมีค่าอยู่ในช่วง 1.5 – 2.5 โดยพิจารณาตามคุณวุฒิ

 และประสบการณ์ของผู้เชี่ยวชาญ

**6.3.1.3 ผู้เชี่ยวชาญจากภาคเอกชนหรือจากต่างประเทศ**

ค่าตอบแทนส่วนใหญ่จะขึ้นอยู่กับการเจรจาตกลงระหว่างบริษัท กับผู้เชี่ยวชาญโดยอาจใช้อัตราในข้อ 2 เป็นแนวทางการคำนวณ หรืออัตราปกติที่ผู้เชี่ยวชาญกำหนดไว้และ สวทช. ได้พิจารณาเห็นชอบตามความเหมาะสม

**6.3.1.4 บุคลากรทางเทคนิคผู้เข้าร่วมในโครงการ** แต่ยังไม่เป็นผู้เชี่ยวชาญ เช่น นักวิจัย นักวิชาการ ช่างเทคนิค เจ้าหน้าที่วิเคราะห์ในห้องปฏิบัติการ เป็นต้น จะได้รับค่าตอบแทนในการเข้าร่วมโครงการเช่นเดียวกับข้อ 2 แต่ให้ใช้ตัวคูณ D = 1.15-1.50 สำหรับนักศึกษาให้คำนวณอัตรา เงินเดือนตามวุฒิสุดท้ายที่จบการศึกษา และนักศึกษาที่กำลังศึกษาปริญญาตรีตั้งแต่ปีที่ 3 ขึ้นไปให้ใช้อัตราเงินเดือนขั้นต้นของระดับ ปวส.

**6.3.2 หมวดค่าเดินทางโดยยานพาหนะประจำทาง**

* ค่าเครื่องบินระหว่างประเทศให้ใช้อัตราชั้นประหยัด (Economy Class) สำหรับการเดินทาง ไป-กลับ พร้อมทั้งแนบใบเสร็จและตั๋วเครื่องบิน และค่าธรรมเนียมสนามบินในการเบิกจ่าย
* ค่าโดยสารยานพาหนะประจำทางอื่น ๆ ให้แนบตั๋วเดินทางในการเบิกจ่าย

 **6.3.3 หมวดค่าที่พักของผู้เชี่ยวชาญ**  สามารถเบิกได้ในอัตราไม่เกิน 1,600 บาทต่อวัน หากพัก

**โรงแรมให้แนบโฟลิโอ (Folio) ด้วย**

 **6.3.4 หมวดค่าจ้างในการวิเคราะห์และทดสอบที่เกี่ยวข้องกับโครงการ**

 **6.3.5 หมวดค่าวัสดุที่เกี่ยวข้องกับโครงการและอยู่ในดุลยพินิจของ สวทช. จะต้องเป็นความจริง โดยค่าวัสดุทดลองต้องไม่มีมูลค่าใดๆ หลังจากการทดลอง**

 **6.3.6 ไม่สนับสนุนค่าใช้จ่ายงานในด้านโยธา เช่น ค่าทำถนน ค่าทำสะพาน ค่าถมดิน เป็นต้น**

 **6.3.7 หมวดค่าใช้จ่ายอื่น ๆ ที่เกี่ยวข้องกับโครงการและอยู่ในดุลยพินิจของ สวทช.**  เช่น ค่าตรวจวิเคราะห์และทดสอบ ค่าสืบค้นข้อมูล ค่าจัดทำรายงาน เป็นต้น **และไม่สนับสนุนค่าใช้จ่ายในการซื้อเทคโนโลยี**

 **6.3.8 ค่าตอบแทนผู้เชี่ยวชาญ ต้องมีหลักฐานการหักภาษี ณ ที่จ่ายอย่างถูกต้องจากทางบริษัท**

 **6.3.9 ค่าใช้จ่ายทุกหมวดต้องเป็นไปตามข้อเสนอโครงการไม่สามารถ ข้ามหมวดได้ หากมีความประสงค์จะเปลี่ยนแปลง ต้องขออนุมัติก่อนสิ้นสุดโครงการ ทั้งนี้ ITAP ขอสงวนสิทธิ์ในการพิจารณาอนุมัติการเปลี่ยนแปลง**

# 7. การขออนุมัติวงเงินสนับสนุนเพื่อเริ่มต้นโครงการ

 **บริษัทจะสามารถเริ่มต้นดำเนินโครงการได้ ต้องได้รับอนุมัติให้เริ่มต้นดำเนินโครงการจาก ITAP สวทช. เป็นลายลักษณ์อักษรก่อน**

บริษัทต้องจัดส่งเอกสารดังต่อไปนี้มายังสำนักงานฯ

**7.1** ใบสมัครขอรับบริการ ITAP (F-CO-ITAP-02 หรือ F-CO-ITAP-03)

**7.2** แบบคำขอรับการสนับสนุนด้านการเงินของโครงการ (F-CO-ITAP-09)

**7.3** เอกสารประวัติผู้เชี่ยวชาญด้านเทคนิค (F-CO-ITAP-08)

**7.4** ข้อเสนอโครงการหรือแผนงานของผู้เชี่ยวชาญเพื่อเข้าวินิจฉัยปัญหาและดำเนินการแก้ไข รวมทั้งการปรับปรุงเทคโนโลยีให้กับบริษัท (โปรดดูรูปแบบที่กำหนดไว้ในข้อ 10)

**7.5** สัญญาหรือบันทึกข้อตกลงในการว่าจ้างผู้เชี่ยวชาญ โดยอาจจะใช้แบบฟอร์มบันทึกข้อตกลงของ สวทช. (F-CO-ITAP-06)

**7.6**  สำเนาหนังสือรับรองการจดทะเบียนการค้า ที่มีอายุไม่เกิน 1 เดือน ซึ่งระบุชื่อผู้มีอำนาจลงนามผูกพันบริษัท

**7.7** สำเนาบัญชีรายชื่อผู้ถือหุ้น ที่มีอายุไม่เกิน 3 เดือน

# 8. ระยะเวลาของโครงการ

1 - 12 เดือน หากเป็นโครงการระยะยาวอาจถึง 24 เดือน

# 9. การขอเบิกจ่ายเงินสนับสนุนย้อนหลังของ ITAP

 ในกรณีที่ สวทช. ได้พิจารณาในหลักการที่จะให้การสนับสนุนด้านการเงินแก่บริษัทในการว่าจ้างผู้เชี่ยวชาญ เพื่อเป็นที่ปรึกษา**โดยที่บริษัทจะต้องออกค่าใช้จ่ายทั้งหมดไปก่อน** และหลังจากจบโครงการแล้ว บริษัทจะต้องจัดส่งเอกสารดังต่อไปนี้ มาให้สำนักงานฯ เพื่อทำเรื่องเบิกจ่ายเงินสนับสนุนต่อไป

* 1. แบบคำขอเบิกเงินสนับสนุนโครงการ (F-CO-ITAP-17)
	2. สรุปรายงานผลการปฏิบัติงานของผู้เชี่ยวชาญ เพื่อสรุปประโยชน์ที่ได้รับจากการสนับสนุนของ ITAP (โปรดดูรูปแบบที่กำหนดไว้ในข้อ 11)
	3. แบบประเมินผลโครงการโดยบริษัท (F-CO-ITAP-16)
	4. สรุปรายงานค่าใช้จ่ายที่เกิดขึ้นในโครงการ ซึ่งอาจรวมอยู่ในเอกสารหมายเลข 2
	5. **สำเนาใบเสร็จรับเงินในการว่าจ้างผู้เชี่ยวชาญ และค่าใช้จ่ายอื่นๆ ในโครงการตามหลักเกณฑ์ของโปรแกรม ITAP โดยให้ “รับรองสำเนาถูกต้อง” และลายเซ็นกำกับของผู้มีอำนาจของบริษัทพร้อมทั้งประทับตราของบริษัททุกหน้า และ ITAP ขอสงวนสิทธิ์ในการให้เบิกจ่าย เฉพาะใบเสร็จรับเงินที่อยู่ในระยะเวลาของโครงการเท่านั้น**
	6. เอกสารของบริษัทข้างล่างนี้ ซึ่งทุกฉบับต้องประทับตราบริษัทและมีข้อความ “รับรองสำเนาถูกต้อง” พร้อมลายเซ็นกำกับของผู้มีอำนาจของบริษัท
* สำเนาบัญชีรายชื่อผู้ถือหุ้น
* หนังสือรับรองการจดทะเบียนนิติบุคคลที่มีอายุไม่เกิน 1 เดือน
* ใบทะเบียนภาษีมูลค่าเพิ่มของกรมสรรพากร(ภ.พ.20)

# 10. รูปแบบการเขียนข้อเสนอโครงการของ ITAP โดยผู้เชี่ยวชาญ

 ข้อเสนอโครงการ ควรจะอยู่ระหว่าง 5-10 หน้า และประกอบด้วยเนื้อหาดังต่อไปนี้

**10.1**  **หน้าปก** ประกอบด้วย :

* ชื่อโครงการ (ไทย/อังกฤษ)
* ชื่อผู้เชี่ยวชาญ/ตำแหน่ง/ที่ทำงาน/โทรศัพท์/โทรสาร
* ชื่อบริษัทที่จะรับข้อเสนอโครงการ/ที่ตั้ง/โทรศัพท์/โทรสาร
* ระยะเวลาของโครงการ (วันที่เริ่มต้น/วันที่จบโครงการ)
* งบประมาณโครงการ

**10.2 ปัญหาและข้อมูลเบื้องต้น**

 ชี้แจงปัญหาและข้อมูลเบื้องต้นของบริษัทที่มีความจำเป็นและต้องการการปรับปรุงแก้ไขโดยผู้เชี่ยวชาญ

**10.3 วัตถุประสงค์และเป้าหมายของโครงการ**

 ประมาณ 2 - 5 บรรทัด โดยระบุให้ชัดเจนว่าจะนำไปแก้ปัญหาอะไร หรือเป้าหมายที่ต้องการในการปรับปรุงหรือพัฒนาเทคโนโลยีในการผลิต โดยควรจะระบุเป็นปริมาณหรือตัวเลขด้วย

**10.4 วิธีที่จะใช้ในโครงการและแผนการดำเนินงาน** เป็นส่วนที่สำคัญซึ่งจะต้องระบุถึง

* ขอบข่ายและวิธีการปฏิบัติงาน เช่น วิธีการปรับปรุงหรือพัฒนาผลิตภัณฑ์ การวิเคราะห์และตรวจสอบคุณภาพ การศึกษาทดลอง การปรับปรุงกระบวนการผลิต และการฝึกอบรมพนักงานทางวิชาการ เป็นต้น
* ตารางเวลาแผนการปฏิบัติงานและของผู้เชี่ยวชาญ ตามขอบข่ายของกิจกรรมที่ระบุไว้

**10.5 อุปกรณ์หรือสิ่งอำนวยความสะดวก** ระบุเครื่องมือ อุปกรณ์ และสถานที่ ซึ่งผู้เชี่ยวชาญมีความจำเป็นที่ต้องใช้ และต้องการให้บริษัทจัดเตรียมไว้ให้ก่อนการเข้าปฏิบัติงาน

**10.6 อุปกรณ์และเครื่องมือ** ของสถาบันที่ผู้เชี่ยวชาญสังกัดอยู่และมีความจำเป็นที่ต้องใช้ในการปฏิบัติงาน

**10.7 รายละเอียดการประเมินค่าใช้จ่ายในโครงการ** สวทช. จะสนับสนุนค่าใช้จ่ายที่เกิดขึ้นในหมวดต่าง ๆ ตามที่ระบุไว้ในหลักเกณฑ์ข้อ 6.3

**10.8 คณะผู้เชี่ยวชาญ** แสดงรายชื่อผู้เชี่ยวชาญและผู้เข้าร่วมปฏิบัติงานโดยแจ้งชื่อ ตำแหน่ง ที่ทำงาน โทรศัพท์ โทรสาร Email และความชำนาญของทุกท่าน พร้อมทั้งแนบประวัติการทำงานของแต่ละท่านด้วย โดยเฉพาะหัวหน้าโครงการให้ใช้แบบฟอร์มของ สวทช. (F-CO-ITAP-08)

* 1. **เอกสารหรือกรณีอ้างอิง** (ถ้ามี)

# 11. รูปแบบรายงานสรุปผลการดำเนินงานของผู้เชี่ยวชาญของโครงการ

 ประกอบด้วย

**11.1 หน้าปก** (เหมือนในรูปแบบข้อเสนอโครงการ) ข้อ 10.1

**11.2 วัตถุประสงค์และเป้าหมาย** ซึ่งระบุไว้ในข้อเสนอของโครงการ

* 1. **ผลสำเร็จที่ได้รับจากการดำเนินงาน**
	2. **สรุปผลการดำเนินงาน** ประกอบด้วย
* บทสรุปผู้บริหาร หรือบทคัดย่อ จำนวน 1 หน้า
* กิจกรรมที่ได้ดำเนินงาน โดยเปรียบเทียบกับข้อเสนอโครงการ
* รูปภาพประกอบ (ถ้ามี)
* ตัวเลขและข้อมูล (Data) ของผลการปฏิบัติงาน
* ปัญหาและอุปสรรคของการดำเนินงาน
* สรุปรายงานค่าใช้จ่ายที่เกิดขึ้นในโครงการตามรายการที่ระบุไว้ในข้อ 6.3
* บทสรุปและข้อเสนอแนะ

# 12. บริษัทที่มีความสนใจขอรับการสนับสนุนในโปรแกรม ITAP

 โปรดติดต่อขอข้อมูลเพิ่มเติมและใบสมัครได้ที่ :

**โปรแกรมสนับสนุนการพัฒนาเทคโนโลยีและนวัตกรรม (ITAP)**

**สำนักงานพัฒนาวิทยาศาสตร์และเทคโนโลยีแห่งชาติ (สวทช.)**

**111 อุทยานวิทยาศาสตร์ประเทศไทย ถนนพหลโยธิน ตำบลคลองหนึ่ง**

**อำเภอคลองหลวง จังหวัดปทุมธานี 12120
โทรศัพท์: 0-2564-7000 ต่อ 1360-1389 โทรสาร: 0-2564-7082, 0-2564-7003**

**Web site: https://itap.nstda.or.th**  **E-mail:** **itap@nstda.or.th**